Mtakatifu Marko (kwa Kilatini Mārcus; kwa Kigiriki Μᾶρκος) aliishi katika karne ya 1 BK. Alikuwa Myahudi wa Yerusalemu aliyeongokea mapema Ukristo pamoja na Maria mama yake. Kanisa la kwanza lilikuwa linakusanyika nyumbani mwao. Alifanya kazi na mitume Paulo na Barnaba katika kuhubiri Injili huko Kupro na Uturuki wa leo. Baadaye alikuwa na Mtume Petro na Paulo katika mji wa Roma hadi walipouawa na serikali ya Kaisari Nero (dhuluma ya miaka 64-68). Ndipo alipoamua kuandika Injili ya kwanza, iliyotumiwa na kufuatwa na Mtume Mathayo na Mwinjili Luka, ingawa katika orodha za Biblia inashika nafasi ya pili. Kadiri ya mapokeo alifariki wakati akifanya kazi hiyo huko Alexandria nchini Misri. Tangu kale anaheshimiwa na madhehebu mengi ya Ukristo kama mtakatifu. Sikukuu yake huadhimishwa tarehe 25 Aprili. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Martyrologium Romanum The Apostle and Evangelist Mark (40–62). Official web site of the Greek Orthodox Patriarchate of Alexandria and All Africa. Iliwekwa mnamo 2011-02-07. Wikimedia Commons ina media kuhusu: Mtakatifu Marko The Life, Miracles and Martyrdom of St. Mark the Evangelist of Jesus Christ Archived 4 Oktoba 2015 at the Wayback Machine.